A Párbeszéd növelné az apaszabadságot

A Párbeszéd Magyarországért törvényjavaslatot nyújt be az apaszabadság időtartamának emeléséről – közölte Tordai Bence, az ellenzéki párt frakcióvezetője vasárnap sajtótájékoztatón. A politikus szerint sokan gondolják úgy, hogy az apáknak járó ötnapos, ikrek esetében hétnapos pótszabadságot meg kell duplázni.

Felidézte, az Európai Parlament három éve hozott egy erről szóló irányelvet, és minden tagállamnak, köztük Magyarországnak idén augusztusig kell átültetnie ezt a jogrendjébe.

Tordai Bence azt mondta, az „állítólag családbarát kormány” eddig nem jeleskedett abban, hogy az Országgyűlés elé hozza a törvényjavaslatot, ezért a Párbeszéd benyújtja az „apanapok” megduplázásáról szóló előterjeszést. (MTI)

A A Párbeszéd növelné az apaszabadságot bejegyzés először MAGYARORSZÁG ZÖLD HANGJA-én jelent meg.